armvectores/hy_wikipedia_2023 huggingface dataset:
Բյուլբյուջան

Բյուլբյուջան (ադրբ.՝ Bülbülcan, իրական անուն. Աբդուլբակի Ալի օկլի Զուլալով, tam adı. Əbdülbaqi Əli oğlu Zülalov, 1841, Շուշի, Կասպիական մարզ, Ռուսական կայսրություն - օգոստոս 1927, Բաքու, ԱԽՖՍՀ, ԽՍՀՄ), ադրբեջանցի ժողովրդական երգիչ, խանենդե, մուղամի կատարող։ Նա երգել է ադրբեջանական մուղամներ՝ ադրբեջաներեն, վրացերեն, պարսկերեն, լեզգերեն, քումիկ և ռուսերեն։


== Կենսագրություն ==
Աբդուլբակի Զուլալովը, որն ավելի լավ է ճանաչում Բյուլբյուլջան, ծնվել է 1841 թվականին։ Աբդուլբակի Զուլալովը, որն ավելի շատ հայտնի է որպես Բյուլբյուլջան, ծնվել է 1841 թվականին։ Նա անկախ փոքր տարիքից հասցրել է հայտնի դառնալ Կովկասում և Իրանում։ Իրանի շահ Մուզաֆարադդին Շահի կողմից պարգևատրվել է «Շիրի-Խուրշիդ» շքանշանով։
1875 թվականից նա ապրել է Թիֆլիսում իր կյանքի 30 տարվա ընթացքում։ Նա սովորել է վրացերեն և այդ լեզվով երգել ադրբեջանական մուղամներ։ Նա հաճախ ելույթ է ունեցել իր մերձավոր ընկեր և թառահար Սադըկջանի հետ միասին։
1905 թվականին երգիչը վերադառնել է Շուշի։ 1920-ականներին տեղափոխվել է Բաքու, որտեղ դասավանդել է տարբեր երաժշտական բարձրագույն ուսումնական հաստատություններում։ Մահացել է 1929 թվականին։


== Ծանոթագրություններ ==


== Աղբյուրներ ==
Шушинский Ф. Народные певцы и музыканты Азербайджана. — М.։ Советский композитор, 1979. — 200 с.


== Արտաքին հղումներ ==
“Bülbülcan”ın 180 illk yubileyi qeyd edildi...
Bülbülcan 175 / Bulbulcan 175 / Бюлбюлджан 175
Bülbülcan
Bülbülcan ocağının ecazı işığında
Muğam sənətinin bülbülü
Պեդրո Պասկալ

Խոսե Պեդրո Բալմասեդա Պասկալ (իսպ.՝ José Pedro Balmaceda Pascal, ապրիլի 2, 1975(1975-04-02), Սանտյագո, Չիլի), չիլիական ծագմամբ ամերիկացի դերասան։ Առավել հայտնի է Օբերին Մարտելի դերով, որը մարմնավորել է ամերիկյան HBO հեռուստաընկերությամբ հեռարձակվող «Գահերի խաղը» հեռուստասերիալում։


== Կենսագրություն ==
Պասկալը ծնվել է Չիլիի մայրաքաղաք Սանտյագոյում։ Նրա ծնունդից անմիջապես հետո ընտանիքը քաղաքական ապաստան է ստացել Դանիայում՝ խուսափելով բռնապետ Աուգուստո Պինոչետի կողմնակիցների հետապնդումներից։ Պեդրոն իր մանկությունը անց է կացրել Կալիֆորնիայի Օրինջ շրջանում և Սան Անտոնիոյում։ Օրինջի շրջանի արվեստի դպրոցում և Տիշա արվեստների դպրոցում սովորել է դերասանական վարպետություն։


== Կարիերա ==
Պասկալը էպիզոդիկ դերեր է խաղացել այնպիսի հեռուստասերիալներում, ինչպիսիք են «Բաֆֆի՝ վամպիրների բնաջնջողը», «Լավ կին», «Հայրենիք», «Մենտալիստը», «Գրեյսլենդ» և այլ հեռուստասերիալներում։ 2011 թվականին նա հաջողությամբ անցել է «Հրաշք կինը» ֆիլմի ադապտացիայի քասթինգին, որը արդյունքում չի հեռարձակվել։ 2014 թվականի ապրիլին սկսել է նկարահանվել «Գահերի խաղը» հեռուստասերիալում, որտեղ մարմնավորել է արքայազն Օբերին Մարտելի դերը։ Այս դերը նրան մեծ ճանաչում է բերել։
Պասկալը ստացել է LA Drama Critics Circle Awards և Garland Award մրցանակներ՝ թատրոնում մարմնավորած դերերի համար։ Նա խաղացել է Բրոդվեյի մի շարք թատրոնների ներկայացումներում, որոնք բեմադրվել էին Ջորդան Հարիսոնի, Նիլո Կրուսի, Ռոբերտո Ագիրե Սակասի, Տրիստ Բալդվինի, Դեյվիդ Գրինսփենի, Տերենս Մաքենլիի պիեսների մոտիվներով։ Պասկալը նյույորքյան LAByrinth Theater Company ակումբի անդամ է։
2015 թվականի ապրիլին Պասկալը Հայդի Կլումի հետ միասին նկարահանվել է Սիա Ֆուրլերի «Fire Meet Gasoline» երգի տեսահոլովակում։


== Ծանոթագրություններ ==
Բեզմենշուր

Բեզմենշուր (ռուս.՝ Безменшур), գյուղ Ռուսաստանի Ուդմուրթական հանրապետության Կիզներսկի շրջանի կազմում։
Բնակչությունը 2008 թվականին գրանցված տվյալներով կազմում էր 321 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զակոտնոե (գյուղ, Կրասնոլիմանի շրջան)

Զակոտնոե (ուկրաիներեն՝ Закітне), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Զակոտնոե գյուղում բնակվում էր 573 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալուղամար

Ալուղամար, գյուղ Արևելյան Հայաստանում, Երևանի նահանգի Սուրմալուի գավառում։ Գյուղի մասին հիշատակություն կա «Մշակի» 1906 թվականի համարներից մեկում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Կատուների ազգային օր

Կատուների ազգային օր, հիմնվել է կենդանիների իրավապաշտպաններ Քոլին Փեյջի և Ադամ Օլիսի կողմից։ Տոնը նշվում է ամեն տարվա հոկտեմբերի 29-ին ԱՄՆ-ում։ The National Cat Day կայքէջը նշում է, որ տոնն առաջին անգամ նշվել է 2005 թվականին՝ «օգնելու դրդել հասարակությանը՝ ճանաչելու այն կատուներին, որոնք փրկվել էին յուրաքանչյուր տարի, ինչպես նաև խրախուսելու կատու սիրողներին, որպեսզի տոնեն այն իրենց կատու(ների) հետ՝ անվերապահ սիրո և ընկերակցության համար, որը պարգևում են նրանք մեզ»։ Օրը հովանավորվում է Կենդանիների նկատմամբ դաժանության կանխարգելման ամերիկյան միության կողմից, որը շահույթ չհետապնդող կազմակերպություն է, նաև աշխատում է օգնելու կենդանիների որդեգրմանը։
Կատուների միջազգային օրը՝ օգոստոսի 8-ին, ստեղծվել է 2002 թվականին Կենդանիների բարօրության միջազգային ֆոնդի կողմից։ Աշխարհի կատուների օրը նշվում է փետրվարի 17-ին հիմնականում Եվրոպայում կամ մարտի 1-ին՝ Ռուսաստանում։


== Ծանոթագրություններ ==
Երուսաղեմի մարզ

Երուսաղեմի մարզ (եբրայերեն՝ מחוז ירושלים‎),  Իսրայելի վեց վարչական մարզերից մեկը։
(6463) Իզոդա

(6463) Իզոդա (անգլ.՝ Isoda), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 13-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,613832 ա. մ., առավելագույնը մոտենում է 2,1334 ա. մ. հեռավորության վրա և հեռանում 3,0942 ա. մ.։ Արեգակի շուրջ մեկ ամբողջական պտույտ է կատարում 1543,53 երկրային օրվա ընթացքում, իր ուղեծրով շարժվելով միջինում 0,233232 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6463) Իզոդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խուլիմսունտ (գյուղ, Բերեզովսկի շրջան)

Խուլիմսունտ (ռուս.՝ Хулимсунт), գյուղ Ռուսաստանի, Խանտի-Մանսիական ինքնավար օկրուգի Բերեզովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոնդենսացված միջավայրերի ֆիզիկայի ինստիտուտ

Կոնդենսացված միջավայրերի ֆիզիկայի ինստիտուտ, Երևանի պետական համալսարանի գիտահետազոտական ինստիտուտ (ԿՄՖ ԳՀԻ), կազմակերպվել է 1979 թ.-ի հունվարին, համալսարանի ճառագայթային ֆիզիկայի պրոբլեմային լաբորատորիայի բազայի վրա։ Ինստիտուտում զբաղվում էին քվանտային էլեկտրոնիկայի, կոնդենսացված միջավայրերի սպեկտրոսկոպիայի, բյուրեղների աճի բնագավառի հետազոտություններով։ Գիտական բաժիններից բացի ունեցել է նաև հատուկ կոնստրուկտորական բյուրո (ստեղծվել է 1977 թ.-ին) և փորձնական արտադրություն (1978 թ.), որտեղ կազմակերպված է ինստիտուտում մշակված սարքերի և քվանտային էլեկտրոնիկայում գործածվող բյուրեղների սերիական թողարկումը։ ԽՍՀՄ գիտական բազմաթիվ կենտրոններում օգտագործվել են ինստիտուտում նախագծված և պատրաստված սարքերը։ Մեծ պահանջարկ են ունեցել նաև ինստիտուտում աճեցվող ակտիվ, ոչ գծային և ակուստաօպտիկական բյուրեղները։ Կոնդենսացված միջավայրի ֆիզիկայի ինստիտուտի Երևանի համալսարանի քվանտային էլեկտրոնիկայի ամբիոնի ուսումնական բազան էր՝ քվանտային էլեկտրոնիկայի և բյուրեղների աճի մասնագիտությունների գծով։
(3058) Դելմարի

(3058) Դելմարի (անգլ.՝ Delmary), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,249326 ա. մ., առավելագույնը մոտենում է 1,8969 ա. մ. հեռավորության վրա և հեռանում 2,6017 ա. մ.։ Արեգակի շուրջ մեկ ամբողջական պտույտ է կատարում 1232,19 երկրային օրվա ընթացքում, իր ուղեծրով շարժվելով միջինում 0,292163 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3058) Դելմարի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2615) Սայտո

(2615) Սայտո (անգլ.՝ Saito), աստերոիդ աստերոիդների հիմնական գոտում։ Հայտնաբերվել է 1951 թվականի սեպտեմբերի 4-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,174306 ա. մ., առավելագույնը մոտենում է 2,6753 ա. մ. հեռավորության վրա և հեռանում 3,6733 ա. մ.։ Արեգակի շուրջ մեկ ամբողջական պտույտ է կատարում 2065,72 երկրային օրվա ընթացքում, իր ուղեծրով շարժվելով միջինում 0,174273 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2615) Սայտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բամիա (ուտեստ)

Բամիան Միջին արևելյան, թուրքական, իրանական, ասորական, հայկական, աֆղանական, սուդանյան շոգեխաշած ուտեստ է, որ պատրաստվում է գառան կամ ոչխարի մսով, բամիայով և լոլիկով։ Լրացուցիչ բաղադրամասերից են լոլիկի թանձրուկը, սոխը, սխտորը, գինձը, բուսայուղը, աղը և պղպեղը։ Ուտեստի անունը հենց հուշում է, որ բամիան, որը արաբերեն բառ է, նրա մեջ հիմնական բաղադրիչ է։ Հունաստանում և Կիպրոսում բանջարեղենային բամիան շատ ընդունված է պասուց շրջանում՝ նախքան Զատիկը։


== Տարածաշրջանային տարբերակներ ==
Թուրքիայում բամիան անատոլիական շոգեխաշած մսից ուտեստ է, որ ունի քաղցր ու թթու համ։ Այն պատրաստվում է բամիայով, կիտրոնի հյութով, ձիթայուղով, շաքարով, աղ ու պղպեղով։ Թուրքական բամիան մատուցվում է հիմնական կերակրատեսակների միջև՝ տոնական սեղանների շուրջ։ Եգիպտոսում սովորաբար բամիայի մեջ օգտագործում են գառան ջլեր, որը եփելու համար բավականին երկար ժամանակ է պահանջվում։ Եգիպտական ավանդական սխտորով թանձրուկը սովորաբար ուտեստին լրացուցիչ համ է հաղորդում}}: 
Իրանում և Աֆղանստանում բամիան մատուցվում է խորեշի հետ՝ բրնձով և հատկապես տարածված է հարավային նահանգներում։ Իրաքի հրեաները բամիայի մեջ ձավարեղեն են ավելացնում։


== Անվան ծագում ==
Արաբերեն՝ արաբ․՝  بامية ‎‎ բամյա կամ բամիա բի լամ (արաբ․՝ البامية باللحم أو شوربة البامية‎‎ բառը նշանակում է մսով բամիա, հունարեն՝ μπάμια; թուրքերեն՝ bamya.


== Տես նաև ==
Արաբական խոհանոց
Ստյու
Թուրքական խոհանոց


== Ծանոթագրություններ ==
Վանդովր սյուր Բարս (կանտոն)

Վանդովր սյուր Բարս (ֆր.՝ Vendeuvre-sur-Barse), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Բար սյուր Օբ օկրուգի մեջ։ Համաձայն 2006 թվականի մարդահամարի կանտոնի բնակչությունը 5291 մարդ էր։Կանտոնի համարը 1025 է։ Կանտոնում կա 19 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ուձի

Ուձի (ճապ.՝ 宇治市 Ուձի-սի), Ճապոնիայի Կիոտո պրեֆեկտուրայում գտնվող քաղաք՝ հարավում Կիոտոյի հետ սահմանակցող։
Քաղաքը տեղակայված է համանուն գետի վրա, որը հոսք է առնում Բիվա լճից։
Ուձի քաղաքը հիմնադրվել է 4-րդ դարում Օձին միապետի կողմից։
1180 թվականին Ուձիի մոտ ճակատամարտ է տեղի ունեցել՝ Մինամոտո և Թայրա կլանների միջև։ Այդ ճակատամարտում Մինամոտո կլանի կողմից մասնակցում էին բազմաթիվ հոգևորական-զինվորականներ։ Ճակատամարտն ավարտվել է Մինամոտո կլանի ջախջախիչ պարտությամբ։
Քաղաքում կան բազմաթիվ տեսարժան վայրեր․

1053 թվականին կառուցված Բյոդո-ին տաճարը (平等院)՝ Ամիտայուսի կամ Ֆենիքսի սրահով,
1648 թվականին կառուցված Կյոսո-ձի զենյան տաճարը,
1661 թվականին կառուցված Մամպուկու-զի տաճարը, որը պատկանում է Օբակու ճապոնական դպրոցին և կառուցված է չինական Մին դինաստիայի ոճով,
Պատմական ճակատամարտի վայրը՝ Ուզի գետի տարածքում,
Մեծաքանակ բուդդայական տաճարներ,
Ուզի քաղաքում արտադրվում է աշխարհում մեծ ճանաչում ունեցող թեյերից մեկը (թեյ Ուզի),
«Գենձի-մոնոհաթարի» վեպի վերջին մասերը կապված են հենց այս քաղաքի հետ։Ուզին քաղաքի կարգավիճակ է ստացել 1951 թվականի մարտի 1-ին։ Ուզի քաղաքի տարածքը կազմում է 67,54 կմ², բնակչությունը՝ 182 921 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 2708,34 մարդ/կմ²
Քաղաքը տեղակայված է Կիոտո և Նարա պատմական կենտրոնների միջև։


== Տես նաև ==
Հին Կիոտոյի մշակույթի հուշարձաններ (Կիոտո, Ուձի և Օցու)


== Ծանոթագրություններ ==


== Արտաքին հղումներ ==
Ճապոնական Ուձի քաղաքի պաշտոնական վեբկայք(ճապոներեն)
Մեքսիկական գայլ

Մեքսիկական գայլը (լատիներեն՝ Canis lupus baileyi) Հյուսիսային Ամերիկայում ապրող գորշ գայլի տարատեսակներից և համարվում է այդ տարածաշրջանի ամենաքիչ հանդիպվող գայլը։


== Բնութագիր ==

Մեքսիկական գայլը Հյուսիսային Ամերիկայում ապրող չափսերով ամենափոքր գայլն է։ Նրա մարմնի մաքսիմալ երկարությունը 1 5 մետր է, իսկ բարձրությունը՝ մոտ 80 սմ։ Քաշը 27-37 կիլոգրամ է։ Իր չափսերով այս գայլը նմանվում է գերմանական հովվաշանը։ 
Եվրոպական գայլերից այս գայլը տարբերվում է իր ավելի լայն գլխով, ավելի կարճ պոչով և ավելի երկար ականջներով։


== Քանակը ==
Մեքսիկական գայլերը համարվում են վտանգի տակ գտնվող տեսակ։ Նախորդ դարում այս կենդանիների թիվը կտրուկ նվազել է։ Կատարվում են տարբեր բարեգործական և կենդանիների պաշտպանական շարժումներ, որոնց հիմնական նպատակը այս գայլերի թիվը փոքր-ինչ շատացնելն է։
Ղանլը-Տերե

Ղանլը-Տերե, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Յոլքեչմազ

Յոլքեչմազ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Նիդերսուլցբակ

Նիդերսուլցբակ (ֆր.՝ Niedersoultzbach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 263 մարդ, բնակչության խտությունը` 62.77 մարդ/կմ²։ Բնակավայրը զբաղեցնում է 4.19 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 36 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 164 աշխատունակ (15-64 տարեկան) բնակիչ, որոնցից ակտիվ էին 132-ը, իսկ ոչ ակտիվները` 32։ Ակտիվության ցուցանիշը կազմում է 80,5 %։ 132 աշխատունակ մարդկանցից աշխատել է 126 անձ (72 տղամարդ և 54 կին)։ Գործազուրկ են եղել 6 անձ (0 տղամարդ և 6 կին)։ 32 անաշխատունակներից 15-ը եղել են աշակերտներ կամ ուսանողներ, 10-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստիգ Ռեստա

Ստիգ Ռեստա (էստ․՝ Raul-Stig Rästa, փետրվարի 24, 1980(1980-02-24), Տալլին, Էստոնական ԽՍՀ, ԽՍՀՄ), էստոնացի երգիչ ու երգահան։ Նա Էլինա Բորնի հետ "Goodbye to Yesterday" (Հրաժեշտ անցյալին) երգով ներկայացրել է Էստոնիան Եվրատեսիլ 2015 երգի մրցույթում։ Նրանք զբաղեցրel են 7-րդ հորիզոնականը՝ հավաքելով 106 միավոր։ Յուրի Պուտսմանի հետ հեղինակել է Play երգը, որով Էստոնիան ներկայացվել է 2016 թվականին անցկացված եվրատեսիլյան մրցույթում։ Ինքը՝ Ստիգն անձամբ մասնակցել է Eesti Laul 2018 մրցույթին՝ կատարելով Home երգը։
Ստիգն անդամակցել է մի քանի խմբերի, որոնցից առավել հայտնին Traffic-ն է։


== Սկավառակագրություն ==


=== Սինգլներ ===


== Ծանոթագրություններ ==
Հայցվոր

Հայցվոր, քաղաքացիական դատավարությունում քաղաքացի կամ իրավաբանական անձ, որը խախտված, վիճելի իրավունքի կամ օրենքով ապահովվող շահի պաշտպանությամբ դիմում է դատարան, իրավարարություն կամ միջնորդ դատարան։
Դիդի Մեջվրիսխևի

Դիդի Մեջվրիսխևի (վրաց.՝ დიდი მეჯვრისხევი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Գորիից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2329 մարդ։


== Ծանոթագրություններ ==
Venus (երգ, Լեդի Գագա)

«Venus» (հայերեն՝ Վեներա), ամերիկացի երգչուհի և երգերի հեղինակ Լեդի Գագայի երգը նրա Artpop երրորդ ստուդիական ալբոմից։ Ընտրվել է որպես ալբոմի պրոմոսինգլ և պաշտոնապես թողարկվել է 2013 թվականի հոկտեմբերի 28-ին iTunes-ում։ Թողարկումը նախապես նշանակված է եղել հոկտեմբերի 27-ին, բայց տեղափոխվել է։ Երգի թողարկումը պաշտոնապես հաստատվել է հոկտեմբերի 10-ին։ Ամենասկզբից երգը պետք է դառնար ալբոմի երկրորդ սինգլը «Applause»-ից հետո, սակայն որոշումը փոփոխվել է հօգուտ Do What U Want երգի։


== Երգի մասին ==
«Venus» երգը գրել են Լեդի Գագան, Փոլ Բլերը (DJ White Shadow), Մադեոնը, Դինո Զիսիսը և Նիկ Մոնսոնը, որը մասնակցել է հանգուցյալ Sun Ra-ի երգերի ստեղծմանը։ Երգի «Rocket Number 9 Take Off to the Planet» տողն օգտագործվել է թրեքի առաջին քառատողում։ Երգի պրոդյուսերը եղել է Գագան ով հրաժարվել է այլ պրոդյուսերների օգնությունից։
«Venus»-ը պետք է լիներ նոր եռաբանության սկիզբը, որը կապ չունի «Paparazzi» և «Telephone» երգերի հետ։ Ի սկզբանե թրեքը պիտի դառնար սինգլ։
Նախնական լսումների համար երգը հասանելի էր հոկտեմբերի 25-ից, իսկ պաշտոնական թողարկումը նշանակվել է հոկտեմբերի 28-ին։ Գագան սկսել է հրապարակել երգերից հատվածներ (այդ թվում նաև տողեր «Venus»-ից) որպես ժամանակի հետհաշվարկի սկիզբ մինչ Artpop-ի թողարկումը։
Լեդի Գագան ներկայացրել է Venus երգի շապիկի երեք տարբերակ, որոնք ստեղծվել են Սթիվեն Կլյայնի կողմից։
Առաջին անգամ երգը կատարվել է G-A-Y ակումբում (Լոնդոն)։ Լեդի Գագան կատարում է Venus և Do What You Want երգերը Մեծ Բրիտանիայում The X Factor նախագծի ժամանակ՝ 2013 թվականի հոկտեմբերի 27-ին։
Տեսահոլովակի ռեժիսոր պետք է լիներ Ռութ Հոգբենը, որը համագործակցել է երգչուհու հետ The Monster Ball Tour-ի միջերգերի ժամանակ և լուսանկարել է Գագային Elle ամսագրի համար (2013 թվականի հոկտեմբերի թողարկման համար)։


== Երգացանկ ==
Թվային ներբեռնում«Venus» — 3:54


== Հիթ-շքերթներ ==


== Թողարկում ==


== Ծանոթագրություններ ==
Պիեա

Պիեա  (իտալերեն՝ Piea), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 619 մարդ (2008)։ Բնակչության խտությունը՝ 70 մարդ/կմ²։ Տարածքը կազմում է 9 կմ²։ Փոստային ինդեքս՝ 14020։ Հեռախոսային կոդ՝ 0141։
Բնակավայրի հովանավորն է հանդիսանում Փիլիպպոս առաքյալը։ Տոնը նշվում է մայիսի 3-ին։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Պաշտոնական էջ
Վիճակագրության ազգային ինստիտուտ


== Ծանոթագրություններ ==
Բոլդինո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԲոլդինոԲոլդինո (ռուս.՝ Болдино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձյունանուշիկը (օպերա)

Անվան այլ կիրառումների համար տե՛ս՝ Ձյունանուշիկ (այլ կիրառումներ)«Ձյունանուշիկը» (ռուս.՝ Снегу́рочка), ռուս երգահան Նիկոլայ Ռիմսկի-Կորսակովի օպերա (1881) նախերգանքով և չորս գործողությամբ՝ ըստ Ալեքսանդր Օստրովսկու համանուն պիեսի (1873)։ Ռիմսկի-Կորսակովի օպերայի առաջնախաղը տեղի է ունեցել Պետերբուրգի Մարիինյան թատրոնում 1882 թվականի հունվարի 29-ին (փետրվարի 11) Էդուարդ Նապրավնիկի գլխավորությամբ։


== Ստեղծման պատմություն ==
«Ձյունանուշիկը» պիեսը, որին Ա. Ն. Օստրովսկին տվել էր հեղինակային «գարնանային հեքիաթ» բնորոշումը, պատկանում է երգահանների սիրված ստեղծագործությունների թվին։ Պիեսի մտահղացման մեծ մասը կազմում է երաժշտությունը։ Օստրովսկին պիեսի տեքստում նույնիսկ մատնանշել է ժողովրդական մի քանի երգերի կիրառումը։ Առաջին ներկայացման (Մոսկվայում) երաժշտությունը գրել է Պ. Ի. Չայկովսկին, բայց այն մեծ ճանաչման չարժանացավ։
Ռիմսկի-Կորսակովը ծանոթացել է Օստրովսկու «Ձյունանուշիկի» բովանդակությանն անմիջապես հրատարակումից հետո։


== Արտաքին հղումներ ==
Ռուսերեն լիբրետոն Archived 2011-06-04 at the Wayback Machine.
Դիտել մուլտֆիլն առցանց (ռուս.)
Հատված օպերայի հեռուստատեսային ներկայացումից (ռուս.)
Ռուքֆեն (համայնք)

Ռուքֆեն (հոլ.՝ Rucphen ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 64,44 կմ² է, բնակչությունը՝ 22.399 (2011 թ.)։ Մեկ շնչի տարեկան միջին եկամուտը 13.000 եվրո է։
Համայնքի մեջ են մտնում Ռուքֆեն, Շխեյֆ, Սպրունդել, Սինտ Վիլեբորդ և Զեխե բնակավայրերը։
Աղբակի գավառակ

Աղբակ, գավառակ Արևմտյան Հայաստանում, Վանի վիլայեթում։ Գտնվում էր Մեծ Հայքի Վասպուրական նահանգում, Մեծ Զավ գետի վերին հեսանքի՝ Աղբակ վտակի ավազանում։ Գավառի կենտրոնը եղել է Ադամակերտ քաղաքը։
Հանդիսացել է Արծրունիների տոհմական գավառը։


== Աշխարհագրություն ==
Աղբակն արևմուտքից սահմանակից էր Նորդուզին և Խոշաբին, հյուսիսից՝ Մահուդիեին, արևելքից՝ Պարսկաստանին, իսկ հարավից՝ Գավառին և Ջուլամերիկին։
Գավառակը բոլոր կողմերից շրջապատված է լեռներով։ Տարածքը մեծ մասամբ լեռնային է, տեղ-տեղ դաշտային։ Ունեցել է արգավանդ հողեր և արոտավայրեր։
Կլիման եղել է բավականին ցուրտ։


== Պատմություն ==
Աղբակի մասին հիշատակ են Ղազար Փարպեցին, Թովմա Արծրունին, Հովհաննես Դրաստանակերտցին, հայերեն ձեռագիր հիշատակագիրները, աշխարհացույցի հեղինակները և արաբ մատենագիրները։
Աղբակն ահագին տուժել է IX դարում` Բուղայի հարձակման ժամանակ և XI դարի 20-40-ական թվականներին Օսմանյան առաջին արշաանքի ժամանակ։
Ուշ միջնադարում Աղբակը գրեթե լիովին հայաբակ էր։ XIV-XV դարերում Աղբակի լեռնային մասերում հաստատվել են քրդական ցեղեր։ XIV դարում գավառը զավթել է Օսմանյան սուլթանությունը։
XIX դարի 80-ական թվականներին Աղբակի բնակիչների (մոտ 10 հազար) մեծ մասը հայեր էին։ Ապրել են նաև ասորիներ։
1877-1878 թվականների ռուս-թուրքական պատերազմի ժամանակ հայկական գյուղերը ավերվել են թուրքերի կողմից։
Հայերը 1896 թ.-ին ենթարկվել են կոտորածի և կողոպուտի։
1914-1915 թվականներին` Մեծ եղեռնի ժամանակ, Աղբակի հայերի մեծ մասը բնաջնջվել է։ Մազապուրծ եղածներն ապաստանել են Արևելյան Հայաստանում։


== Բնակչություն ==
XIX դարի II կեսին Աղբակում ապրում էին մոտ 10 000 հայեր, 8000 քրդեր և ասորիներ ու հրեաներ (մոտ 2000)։


== Տնտեսություն ==
Բնակչության հիմնական զբաղմունքը խաշնարածությունն ու դաշտավարությունն էր։


== Պատմամշակութային կառույցներ ==
Աղբակում հիշատակվում են Կակենից, Որսերանք և Օսի գյուղերը։ Վերջինիս մոտ գտնվող Ս .Խաչ վանքը եղել է Արծրունիների տոհմական դամբարանը։ Աղբակի Սուրբ Բարդուղիմեոս վանքում, ըստ ավանդության, թաղվել է Բարդուղիմեոս առաքյալը։
1986 թ.-ի դրությամբ դեռ պահպանվել էին Արծրունի իշխանների կողմից կառուցված V-XI դարերի բազմաթիվ վանքերի, բերդերի և ապարանքների ավերակներ։


== Հասարակական կառույցներ ==
Աղբակն ուներ 5-6 հայկական վարժարան։


== Վարչական բաժանում ==
XIX դարի II կեսին Աղբակն ուներ 81 գյուղ, որից 24-ը զուտ հայկաբնակ գյուղեր էին։
XX դարի սկզբին Աղբակը մտնում էր Վանի վիլայեթի մեջ և ուներ 144 գյուղ։
XIX դարի վերջին և XX դարի սկզբին հայերն ապրել են Աղբակի հետևյալ բնակավայրերում.

Ալալան, (Ս.Հակոբ),
Ալաս (Ալազ),
Ակնիս,
Ամպիկ (Ամբիկ),
Աշկիթան (Աշկերտ Ներքին),
Առակ,
Ասպստան (Հասպստան),
Ավզան,
Ատես,
Արջի,
Բաբլասան,
Բազ,
Բաշկալե,
Բարս,
Բժնկերտ (Մժնկերտ, Գայլգոմ, Քելգոմ),
Երնկանի,
Զարզավկ,
Թաղիկ (Մրիբա),
Լաշկոտ,
Խառատուն,
Կարաբուլի,
Հերեսան,
Հոզի (Խուզի),
Ձորադիր (Սորաբերդ),
Մալգավա,
Նաթրուկ,
Չուխ,
Պատկան,
Ռալիմ,
Ռասուլաց,
Ռըկան,
Սորան,
Վանքի գյուղ (Դհեր, Ս.Բարդուղիմեոս),
Փիրս (Փաստի)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Շավսակղդարի

Շավսակղդարի (վրաց.՝ შავსაყდარი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 253 մարդ։


== Ծանոթագրություններ ==
Ստենկի (ավան, Կոնստանտինովսկի շրջան)

Անվան այլ կիրառումների համար տե՛ս՝ ՍտենկիՍտենկի (ուկրաիներեն՝ Стінки), ավան Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Ստենկի ավանում բնակվում էր 265 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թելֆորդ

Թելֆորդ (անգլ.՝ Telford[ˈtɛlfɚd]), քաղաք Մեծ Բրիտանիայում, Շիրոպշիր կոմսության ամենամեծ բնակչությամբ վայրը, ունիտար միավորման կենտրոնը կազմում են Թելֆորդը և Րեկինը։ Անվանումը ի պատիվ 18-19-րդ դարերի հայտնի ինժեներ Թոմաս Թելֆորդի կոչվել է Թելֆորդ։ Բնակչությունը՝ 162 300 մարդ (2009)։
Հնում քաղաքի մոտով անցնում էր Ուոլդ-սթրիթի ճանապարհը։ Դեռ միջին դարերից այս շրջանում սկսվեց ածխի և երկաթի արդյունաբերություն։ 1963 հունվարի 16-ից հիմնադրվեց Dawley New Town-ը, որի գծագրությամբ և շինարարական աշխատանքներով զբաղվում էր Dawley New Town Development Corporation-ը։ 1968 թվականին քաղաքի տարածքը լայնացվեց, իսկ քաղաքը վերանվանվեց Թելֆորդ։ Քաղաքում ակտիվ ներգաղթում էին օտարերկրացիներ, առաջին հերթին նրանք, ովքեր աշխատում էին բարձր տեխնոլոգիայի ոլորտներում՝ Unimation (ռոբոտաշինություն), Nikon, Hitachi, Ricoh, Electronic Data Systems, Fujitsu, Capgemini։ Չնայած դրան 1983 թվականին անաշխատունակները կազմում էին 22,3 %(բնակչության 100 հազարը) ։ Քաղաքում է գտնվում Մեծ Բրիտանիայի ամենախոշոր առևտրակենտրոններից մեկը (առևտրական շինությունների մակերեսը՝ 100 000քառակուսի մետր)։
Քաղաքում գործում է Թելֆորդի մշակույթի և տեխնոլոգիայի քոլեջըև Վուլվերհեմպտոնի համալսարանի մասնաճյուղը։ 18-րդ դարի Այրոն-Բրիջ ինդուստրիալ հեղափոխության հուշարձանը, որը ներառված է Մեծ Բրիտանիայի Յունեսկոյի համաշխարհային ժառանգության ցուցակում, տվյալ ժամանակ գտնվում է քաղաքի արվարձաններում։
Թելֆորդը կազմում է առանձին ընտրությունների համայնք, որը Ստորին Պալատ ուղարկում է մեկ պատգամավոր, չնայած որ մի քանի արվարձաններ մտնում են հարևան ընտրական համայնքներ։ 1997 թվականին Թելֆորդում կազմվեց առանձին ընտրական համայնք, այդ ժամանակ Թելֆորդից ընտրվում էին միայն լեյբորիստները։

Քաղաքում գործում է Թելֆորդ Յունայթեդ ֆուտբոլային թիմ, որը ներկայանում է Հարավային Կոնֆերանսում։ 2007 թվականից քաղաքը անցկացնում է մրցարշավ սնուկեր սպորտաձևում։
Գեղամ Աղաջանյան

Գեղամ Խաչատուրի Աղաջանյան (դեկտեմբերի 22 1891 (հունվարի 3 1892), Բլուր, Սուրմալուի գավառ, Երևանի նահանգ, Կովկասի փոխարքայություն, Ռուսական կայսրություն - սեպտեմբերի 23, 1969(1969-09-23), Երևան, Հայկական ԽՍՀ, ԽՍՀՄ), հայ խորհրդային գյուղատնտես։ ՀԽՍՀ ԳԱ ակադեմիկոս (1956, թղթակից անդամ 1952 թվականից)։ Գյուղատնտեսական գիտությունների դոկտոր (1939), պրոֆեսոր (1940)։ ՀԽՍՀ գիտության վաստակավոր գործիչ (1940)։


== Կենսագրություն ==
Ծնվել է  1891 թ. դեկտեմբերի 22 (1892 թվականի հունվարի 4)-ին, Սուրմալուի գավառի Բլուր գյուղում։ Ավարտել է Երևանի համալսարանի գյուղատնտեսական ֆակուլտետը (1926)։
1930-1969 թվականներին ղեկավարել է Հայկական գյուղատնտեսական ինստիտուտի ընդհանուր երկրագործության ամբիոնը։ ՀԽՍՀ ԳԱ գյուղատնտեսական գիտությունների բաժանմունքի ակադեմիկոս-քարտուղար (1955-1956)։
1956-1962 թվականներին եղել է ՀԽՍՀ գյուղատնտեսության մինիստրության գիտության գլխավոր վարչության պետ։
Հեղինակ է շուրջ 100 գիտական աշխատությունների, գիտահանրամատչելի գրքույկների ու հոդվածների։ Աղաջանյանն ուսումնասիրել է հողի մշակության համակարգերը, ցանքաշրջանառության հարցերը, դաշտային գյուղատնտեսական բույսերը, ՀԽՍՀ մոլախոտային բուսականությունը, առանձնապես՝ մոլասորգոն (ղանղուրդանը), խրփուկը, գեղավերը և այլն, առաջարկել դրանց դեմ պայքարի միջոցներ։
Մահացել է սեպտեմբերի 23-ին, Երևանում։


== Աշխատություններ ==
«Մոլասորգոյի կենսաբանությունը և պայքարի միջոցառումները»
«Հայաստանի մոլախոտային բուսականությունը և պայքարը նրա դեմ» (քառահատոր)
«Դաշտային կուլտուրաների ագրոտեխնիկան» (եռահատոր)


== Պարգևներ ==
Պարգևատրվել է Լենինի և Աշխատանքային կարմիր դրոշի շքանշաններով։


== Ծանոթագրություններ ==
Միխայիլ Տոնետ

Միխայիլ Տոնետ, (գերմ.՝ Michael Thonet, հուլիսի 2, 1796(1796-07-02)[…], Boppard, Հռենոս Հունսրյուկ, Ռայնլանդ Պֆալց - մարտի 3, 1871(1871-03-03)[…], Վիեննա, Ավստրո-Հունգարիա և Bystřice pod Hostýnem),  գերմանացի և ավստրիացի կահույքագործ, վիեննական կահույքի գյուտարար։


== Կենսագրություն ==
Միխայիլ Տոնետը ծնվել է 1796 թվականի հուլիսի 2-ին Բոպարդում։ Անմիջապես սովորել է ատաղձագործություն և 1819 թվականին բացել է կահույքի արհեստանոց։ Չնայած այն հանգամանքին, որ նրա արտադրանքը ձեռք էր բերել հանրաճանաչություն, Տոնետը փորձեց ստեղծել ավելի հեշտ և հավաք կահույք։ 1830 թվականին նա սկսեց իր գիտական փորձերը։
1842 թվականին նրա արհեստանոցը առգրավվեց, դրանից  հետո նա տեղափոխվեց  Վիեննա, որտեղ ստացավ թագավորական արտոնագիր «ցանկացած տեսակի թեքված ծառ, ներառյալ ոչ ճկուն ցեղատեսակները, քիմիա-մեխանիկական եղանակով ի վիճակի է ցանկացած տեսք ընդունելու, այդ թվում նաև կլոր ծառերը»։
Քանի որ արտոնագիրը տրվել էր Վիեննայում, աթոռները, որոնք ստացվել էին «փայտի թեքման» միջոցով, սկսեցին անվանել վիեննական։
1843 թվականին Միխայիլ Տոնետը ստեղծեց հատուկ աթոռներ Լիխտենշտեյնի պալատի համար, իսկ 1849 թվականին Վիեննայում բացեց արհեստանոց։
1843 թվականին Լոնդոնի համաշխարհային ցուցահանդեսում իր վիեննական կահույքի համար նա ստացավ առաջին բրոնզե մեդալը։ Փարիզի 1878 թվականի համաշխարհային ցուցահանդեսում «Տոնետ եղբայրները» ստացան ոսկե մեդալներ։
«Տոնետ եղբայրներ» ընկերությունը Թագավորական պալատի պաշտոնական մատակարարն էր։


== Ծանոթագրություն ==


== Գրականություն ==
Albrecht Bangert: Thonet Möbel. Bugholz-Klassiker von 1830—1930. Heyne, München 1997, ISBN 3-453-13047-2
Hans H. Buchwald: Form from Process. The Thonet chair. Carpenter Center for the Visual arts, Cambridge Mass. 1967
Danko, Peter. Thoughts on Thonet — «Fine Woodworking» January/February 1985: 112—114.
Del Ducca, Giuseppe. Michael Thonet. 9 ноября 1999.
«Galerie Thonet.» Galerie Thonet. 8 ноября 1999.
Andrea Gleininger: Der Kaffeehausstuhl Nr. 14 von Michael Thonet. Birkhäuser, Frankfurt/M. 1998, ISBN 3-7643-6832-2
Heinz Kähne: Möbel aus gebogenem Holz. Ein Blick in die Sammlung der Stadt Boppard. Boppard 2000
Heinz Kähne: Thonet Bugholz-Klassiker. Eine Einführung in die Schönheit und Vielfalt der Thonet-Möbel. Rhein-Mosel Verlag, Briedel 1999, ISBN 3-929745-70-4
Labelart WebPage design. Thonet Vienna-Chair No. 14. 9 November 1999.
Brigitte Schmutzler: Eine unglaubliche Geschichte. Michael Thonet und seine Stühle. Landesmuseum, Koblenz 1996, ISBN 3-925915-55-9
Reider, William. Antiques: Bentwood Furniture. Architectural Digest August 1996: 106—111.
Thonet. American Craft December 1990: 42-45.
Thonet. Gebrüder Thonet GmbH. 9 ноября 1999.
Гацура, Генрих. «Мебель Тонета». Каталог мебели (Genrih Gatsura, THONET FURNITURE. «Brothers Thonet» on the furniture market of Imperial Russia). 2001, 2013; ISBN 5-7949-0088-1
Гацура, Генрих. «Венская мебель Якова и Іосифа Конъ». Каталог, 2008, ISBN 5-7071-0372-4
Դիվինոպոլիսի գավառ

Դիվինոպոլիսի գավառ (պորտ.՝ Microrregião de Divinópolis) գավառ Բրազիլիայում, մտնում է Մինաս Ժերայս նահանգի մեջ։ Մտնում է Մինաս Ժերայս նահանգի հարավային և հարավարևմտյան մարզի մեջ։ Բնակչությունը կազմում է 449 710  մարդ 2006 թվականի տվյալով։ Զբաղեցված տարածքը 5090,728  կմ²։ Բնակչության խտությունը 88,3  մարդ/կմ²։


== Վիճակագրություն ==
Համախառն ներքին արտադրանքը կազմել է 2 938 892 640,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 934,83 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,809։


== Գավառի կազմ ==
Գավառի կազմի մեջ են մտնում հետևյալ համայնքները.

Իգարատինգա
Իտաունա
Առյուծների կամուրջ

Առյուծների կամուրջ (բուլղար․՝ Лъвов мост), կամուրջ Բուլղարիայի մայրաքաղաք Սոֆիայում` Վլադայա գետի վրա։ Համարվում է երկրի զբոսաշրջային և պատմական կենտրոններից մեկը։
Կառուցվել է 1889-1891 թվականներին ազգությամբ չեխ ճարտարապետ Վացլավ Պրոցեկի, նրա եղբայր Յոզեֆի և զարմիկներ Բոհդայի և Իրժի նախագծերով։
Կառուցված է Արծիվների կամրջի օրինակով։


== Պատմություն ==
Բուլղարիայի մայրաքաղաքի կենտրոնական մասում տեղակայված Առյուծների կամուրջը ամբողջովին կառուցվել է արերից։ Այս կամուրջը կառուցվել է նախկինում գործող «Խայտաբղետ կամուրջ»-ի քանդվելուց հետո։
Առյուծների հանրահայտ կամուրջը իր անվանումը ստացել է կամրջի կենտրոնական մասում տեղակայված հանրահայտ չորս բրոնզե առյուծների անուններից։
կամրջի բոլոր մետաղական նյութերը արտադրել է ավստրիական «Ռուդոլֆ Ֆիլիպ Վագներ» կազմակերպությունը։
2014 թվականին ավարտվել է կամրջի և հարակից զբոսայգու վեջնական շինարարությունը։
1900 թվականին առյուծների կամուրջը պատվել է էլեկտրական լույսերով։ Կամրջի ամբողջ շինարարության համար ծախսվել է մոտ 260,000 բուլղարական լևե։


== Ծանոթագրություններ ==
Ռոզաննա Բար

Ռոզաննա Բար, առավել հայտնի է որպես պարզապես Ռոզաննա (անգլ.՝ Roseanne Barr, նոյեմբերի 3, 1952(1952-11-03), Սոլթ Լեյք Սիթի, ԱՄՆ), ամերիկացի դերասանուհի, հումորիստ, սցենարիստ, պրոդյուսեր, ռեժիսոր և 2012 թվականի ԱՄՆ նախագահի թեկնածու Խաղաղության և ազատության կուսակցությունից։


== Կենսագրություն ==
Բարն իր կարիերան սկսել է ելույթ ունենալով Սթենդ ափ շոուներում, իսկ 1988 թվականին թողարկել է իր «Ռոզաննա» սիթքոմը։ Շոուն հաջողություն է ունեցել և տևել է ինը եթերաշրջան՝ 1988-1997 թվականներին։ Շոուում կատարած իր աշխատանքի համար արժանացել է «Էմմի» և «Ոսկե գլոբուս» մրցանակների։ 2002 թվականին «Ռոզաննա» սիթքոմը «Բոլոր ժամանակների հիսուն մեծագույն հեռուստաշոուներ»-ի ցուցակում զբաղեցրել է 35-րդ տեղը։
1997 թվականին՝ իր սերիալի ավարտից հետո, 1998 թվականին նա թողարկել է իր սեփական «The Roseanne Show» թոք-շոուն, որը ավարտել է 2000 թվականին, իսկ դրանից հետո թողարկել է այնպիսի շոուներ, ինչպիսիք են «The Real Roseanne Show»-ը (2003) և «Roseanne’s Nuts»-ը (2011)։ 
Տարիների ընթացքում նկարահանվել է այնպիսի ֆիլմերում, ինչպիսիք են «Սատանան» (1989), «Ո՞վ էլ ասեր 2» (1990), «Ֆրեդին մահացած է։ Վերջին մղձավանջը» (1991), «Նույնիսկ կովբոյ աղջիկներն են երբեմն տխրում» (1993), «Հուսահատությունը դեմքին» (1995), ինչպես նաև մասնակցել է «Սմբակներով մի խփիր» (2004) ֆիլմի հնչյունավորմանը։ 1991-1994 թվականներին հրավիրված աստղ է եղել «Շաբաթ երեկոյան ուղիղ եթերում» հանրաճանաչ շոուում։
1992 թվականին Բարը Հոլիվուդյան փառքի ծառուղիում արժանացել է սեփական աստղին։
1998 թվականին նրա քաշը գերազանցել է 165 կգ-ը և Ռոզաննան ստիպված է եղել համաձայել ստամոքսի շունտավորման վիրահատությանը, որի արդյունքում նիհարել է ավելի քան 100 կգ։
Բարը ազգությամբ հրեա է, որի նախնիները Լեհաստանից, Ռուսաստանից և Ավստրո-Հունգարիայից են։
2012 թվականի հունվարի վերջին փաստաթղթերը ներկայացրել է Կանաչների կուսակցությանը՝ ԱՄՆ-ի նախագահի թեկնածու առաջադրվելու համար։ Արդյունքում մասնակցել է Խաղաղության և ազատության ձախ կուսակցության մրցույթին և ընտրություններում զբաղեցրել է վեցերորդ տեղը։ Նախագահի պաշտոնում Դոնալդ Թրամփի առաջադրումից հետո շատերի համար անսպասելիորեն սկսել է աջակցել նրան, ինչպես նաև մի շարք աջ կոնսպիրոլոգիական տեսությունների։
2018 թվականին Ռոզաննայի ռասիստական թվիթը ազգային սկանդալ է առաջացրել և հանգեցրել է նրա շոուի չեղարկմանը։ Նա դա անվանել է վատ կատակ։


== Մատենագրություն ==
Roseanne: My Life As a Woman. — 1989. — ISBN 0-06-015957-X
My Lives. — 1994. — ISBN 0-345-37815-6
Roseannearchy: Dispatches from the Nut Farm. — 2011. — ISBN 1-4391-5482-1


== Ծանոթագրություններ ==
Քեմդեն շրջան (Միսսուրի)

Անվան այլ կիրառումների համար տե՛ս՝ Քեմդեն շրջան (այլ կիրառումներ)Քեմդեն շրջան (անգլ.՝ Camden County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.696 կմ² է, բնակչությունը՝ 44.002 մարդ (2010 թ. տվյալներով)։ Շրջկենտրոնն է Քեմդենտոն բնակավայրը։ Կազմավորվել է 1841 թ.։
Ռժավենե

Ռժավենե (ռուս.՝ Ржавенье), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիպրոսի համալսարան

Կիպրոսի համալսարան, (UCY; հունարեն՝ Πανεπιστήμιο Κύπρου, թուրքերեն՝ Kıbrıs Üniversitesi) հանրային համալսարան Կիպրոսում, հիմնադրվել է 1989 թվականին։ Առաջին ընդունելությունն կատարվել է 1992 թվականին։ Ունի շուրջ 6000 ուսանող (2010/2011)։
Համաձայն աշխարհի համալսարանների վեբոմետրիկ վարկանիշի Կիպրոսի համալսարանը Եվրոպայում զբաղեցնում է 338-րդ տեղը, աշխարհում՝ 830-րդ տեղը։


== Ֆակուլտետներ ==

Համալսարանն ունի ութ ֆակուլտետ։

Հումանիտար ֆակուլտետ. ունի երեք բաժիններ և լեզվի կենտրոն
Մաքուր և կիրառական գիտությունների ֆակուլտետ. ունի հինգ բաժիններ և օվկիանոսագիտական կենտրոն
Սոցիալական գիտությունների և կրթության ֆակուլտետ. ունի չորս բաժիններ և գենդերային ուսումնասիրության կենտրոն
Տնտեսագիտության և կառավարման ֆակուլտետ. ունի երկու բաժին, տնտեսագիտական հետազոտությունների կենտրոն և բանկային ու ֆինանսական հետազոտությունների կենտրոն
Ճարտարագիտական ֆակուլտետ. ունի չորս բաժիններ, նանոտեխնոլոգիական հետազոտության կենտրոն, KIOS ինտելիգենտ համակարգերի հետազոտական կենտրոն և NIREAS ջրի միջազգային հետազոտության կենտրոն
Նամակների ֆակուլտետ. ունի երեք բաժիններ և Հնագիտական հետազոտությունների բաժին
Մագիստրական հետազոտությունների ֆակուլտետ
Բժշկական դպրոց


== Գրադարան ==
Գրադարանն ունի ավելի քան 267.289 կտոր գիրք։ Գրադարանի կարևոր հավաքածուները ներառում են Կիպրոսի հետազոտությունների հավաքածուն, հնագիտական հավաքածուն և թուրքագիտական հավաքածուն։


== Ծանոթագրություններ ==


== Արտաքին հղումներ ==

University of Cyprus web site
Դրինա (գետ)

Դրինա (սերբ.՝ Дрина, բոս․՝ Drina), գետ Բոսնիա և Հերցեգովինայում։


== Աշխարհագրություն ==
Դրինա գետը սկիզբ է առնում Տարայի և Պիվայի միախառնման վայրից և թափվում է Սավա գետ։ Գետը պատկանում է Սև ծովի ավազանին։ Ակունքը ծովի մակարդակից գտնվում է 1222 մ բարձրության վրա։


== Հիդրոգրաֆիա ==
Դրինա գետի երկարությունը կազմում է 346 կմ, ավազանի մակերեսը՝ 19570 կմ2 է։ Գետի ջրի ծախսը միջինում կազմում է 370 մ3։


== Տես նաև ==
Ակունք և Գետաբերան


== Արտաքին հղումներ ==
Դրինա գետի մասին Ժամանակակից աշխարհագրական անվանումների բառարանում
Բարեկամության կամար ռազմավիրական ճանապարհին

Բարեկամության կամար ռազմավիրական ճանապարհին (վրաց. ხალხთა მეგობრობის თაღი), 20-րդ դարի ճարտարապետական հուշարձան։


== Նկարագրություն ==
Գտնվելով Վրաստանի ռազմավիրական ճանապարհին՝ Գուդաուրի լեռնադահուկային հանգստավայրի և Խաչի լեռնանցքի միջև, հուշարձանը մեծ կիսաշրջանաձև քարե-բետոնե կառույց է, որ նայում է Կովկասյան լեռներում գտնվող «Սատանայի հովտին»։ Հուշարձանի ամբողջ ներքին մակերեսը զարդարում է նկարիչներ Զուրաբ Կապանաձեի, Զուրաբ Լեժավայի և Նոդար Մալազոնիայի խճանկարային մեծ որմնանկարը, որը պատկերում է վրացական և ռուսական պատմության տեսարաններ, վրացերեն և ռուսերեն թարգմանությամբ ներկայացված են նաև Ռուսթավելու խոսքերը՝ «Հավատարիմ ընկերը կօգնի ընկերոջը։ Նա չի վախենա դժվարություններից։ Նա սիրտը կտա սրտի փոխարեն։ Իսկ սերն աստղ է ճանապարհին»։ Հուշարձանի նախագծի հեղինակը ճարտարապետ Գեորգի Չախավան է։


== Պատմություն ==
Հուշարձանը կանգնեցվել է 1983 թվականին՝ ի պատիվ 1783 թվականի Գեորգիևյան դաշնագրի երկու հարյուրամյակի և Խորհրդային Վրաստանի ու Խորհրդային Ռուսաստանի միջև շարունակվող բարեկամության։ 2017 թվականին կամարը վերականգնել է Saxon ընկերությունը։


== Պատկերասրահ ==

		
		
		
		


== Ծանոթագրություններ ==
Ալեքսանդր Կունիլեյդ

Ալեքսանդր Կունիլեյդ (նոյեմբերի 22, 1845(1845-11-22), Աուդռու, Պյարնումաա, Էստոնիա - հուլիսի 27, 1875(1875-07-27), Պոլտավա, Ռուսական կայսրություն), էստոնացի կոմպոզիտոր և երգեհոնահար։ Համարվում է էստոնական երգչախմբային երաժշտության հիմնադիրներից մեկը։ 
Ալեքսանդր Սեբելմանը ծնվել է Պարնումաա գավառում՝ ուսուցչի ընտանիքում։  Ինչպես և նրա եղբայր Ֆրիդրիխ Աուգուստ Սեբելմանը, նրա մոտ էլ վաղ է արտահայտվել երաժշտական օժտվածությունը։ Առաջին երաժշտական կրթությունը ստացել է իր հորից, ով նվագել է երգեհոն և դաշնամուր։ 16 տարեկանից երաժշտական կրթություն է ստացել Վալկայի ճեմարանում, որտեղ երաժշտություն է դասավանդել Հայտնի լատվիացի երաժիշտ Յանիս Ցիմզեն։ Ավարտել է ճեմարանը 1865 թվականին։
Ապա Ալեքսանդր Սեբելմանը աշխատել է որպես ուսուցիչ Պաիստուում երեք տարի ժամկետով։ Այնտեղ հաճախ երգեհոն է նվագել տեղի եկեղեցում։ Ընկերացել է Էստոնիայի ազգային վերածննդի մի շարք հայտնի ներկայացուցիչների՝ Կառլ Ռոբերտ Յակոբսոնի, Յոհան Վոլդեմար Յանսենի և նրա դստեր՝ Լիդիա Կոյդուլայի հետ։ 1868 թվականին դարձել է Վիձեմեի ճեմարանի օգնական ուսուցիչ։ 
Յակոբսոնի խնդրանքով Կունիլեյդը մասնակցել է 1869 թվականին Էստոնիայի առաջին երգի տոնին և կարեւոր դեր է խաղացել այնտեղ։ Կունիլեյդը այս ժամանակահատվածում գրել է բազմաթիվ երգեր երգչախմբի համար, ինչպիսիք են «Mu isamaa on minu arm», «Sind surmani» «Mu isamaa nad olid matnud» ստեղծագործությունները  որոնք այսօր պատկանում են Էստոնիայի ազգային դասականներին։ 
Յակոբսոնը Կունիլեյդի ստեղծագործությունները ներառել է էստոնական իր Wanemuine Kandle Healed երգերի հայտնի հավաքածուի մեջ (առաջին հատոր 1869, երկրորդ հատոր 1871)։ 1869 թվականին Էստոնական երգի փառատոնի ընթացքում Կունիլեյդը, Յանսենի հետ միասին եղել է երգչախմբային երգեցողության ժյուրիի հիմնական կազմակերպիչն ու նախագահը։
1871 թվականին Կունիլեյդը իր կրտսեր եղբոր՝ Ֆրիդրիխ Սեբելմանի հետ, որը նույնպես ավարտել է Վալկյան ճեմարանը, տեղափոխվել է Սանկտ Պետերբուրգ։ Ի սկզբանե երկուսն էլ ապրել են բավական վատ պայմաններում։ 1873 թվականին Կունիլեյդայի առողջությունը սկսել է վատանալ։ Տեղափոխվել է Պոլտավա, աշխատել է այնտեղ ուսուցիչ և երգեհոնահար։ Մահացել է 1875 թվականի ամռանը։ Թաղվել է Պոլտավայի քաղաքային գերեզմանատանը, որը վերացվել է Երկրորդ համաշխարհային պատերազմից հետո։


== Ծանոթագրություններ ==
Եվրոպական գավաթ 1975–76

Եվրոպական գավաթ 1975–76 Եվրոպական գավաթի 21-րդ մրցաշրջանն էր, որում հաղթեց Բավարիան՝ եզրափակչում պարտության մատնելով Սենտ Էտիենին 1–0 հաշվով։ Սա Բավարիայի երրորդ անընդմեջ հաղթանակն էր Եվրոպայի գավաթում։ 
Եզրափակիչը կայացավ Գլազգոյի Հեմպդեն Պարկ մարզադաշտում 1976 թվականի մայիսի 12-ին, խաղը դիտում էին 54 864  հանդիսական։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1975–76 Եվրոպական գավաթ - արդյունքներ (արխիվ)
Բոլոր գոլ խփողները 1975–76 Եվրոպական գավաթի մրցաշարում (բացառությամբ նախնական շրջանը) protocols UEFA
Սպերմատոզոիդ

Սպերմատոզոիդ, Սերմնաբջիջ (հունարեն՝ σπέρμα (սեռ. σπέρματος) - սերմ, ζωή - կյանք և εἴδος - տեսակ)՝ արական գամետը, մարդու, կենդանիների և բազմաթիվ բույսերի արական սեռական բջիջ։ Առաջանում է առաջնային սեռական բջիջներից, զարգացման հատուկ պրոցեսի ընթացքում։
Պարունակում է քրոմոսոմների հապլոիդ հավաքակազմ։ Կենդանիների սերմնաբջիջներն ընդունակ են ակտիվ շարժվելու (բարենպաստ պայմաններում 2—5 մմ/ր արագությամբ) և բեղմնավորում են անշարժ կամ պասիվ ձվաբջիջը։ Տարբերվում են ձևով և չափերով (50-500 մկմ, միջատներինը՝ մինչև մի քանի մմ)։
Բույսերի սերմնաբջիջն (անթերոզոիդ) առաջանում է անթերիդիումներում։ Սերմնավոր բույսերի մեծամասնության սերմնաբջիջները զուրկ են մտրակներից և չեն տեղաշարժվում։ Որոշ ջրիմուռներ, մամուռներ, սնկեր, պտերներ, սելագինելներ, սագոենիներ ունեն (շարժման ուղղությամբ) առջևում տեղադրված երկու (հազվադեպ մեկ) և ավելի մտրակիկներով սերմնաբջիջներ։ Ի հակադրություն այլ բուսական բջիջների, սերմնաբջիջները չունեն թաղանթանյութե պատյան։ Հատկանշական է մեծ կորիզը և ցիտոպլազմայի չնչին քանակությունը։ Սերմնաբջջի շարժումը դեպի ձվաբջիջ պայմանավորվում է քեմոտաքսիսով։


== Տիպեր ==
Առանձնացվում են կենդանիների սերմնաբջիջների մի քանի տիպ․

մտրակավոր սերմնաբջիջ․ կազմված են գլխիկից, որտեղ գտնվում է կորիզը, միջին մասից և մտրակից, որի միջոցով և շարժվում են։ Գլխիկի առաջնային մասում հաճախ ունեն ձվաբջջի մեջ ներթափանցումը հեշտացնող հարմարանք։ Սերմնաբջիջը պատված է ցիտոպլազմայի բարակ շերտով։ Հատուկ են փշամորթներին, աղեխորշավորներին, միջատներին, ողնաշարավորներին և մարդուն։
Ամեոբաձե սերմնաբջիջ․ զուրկ են մտրակիկներից և տեղաշարժվում են կեղծ ոտիկների միջոցով։ Ավելի պարզ են կառուցված, քան մտրակավոր սերմնաբջիջները։ Հատուկ են նեմատոդներին, տգերին և այլն։
Պայթող սերմնաբջիջ, հազվագյուտ տիպ է, հատուկ է տասնոտանի խեցգետիններին։ Տեղաշարժվում է կեղծ ոտիկների օգնությամբ, ձվաբջջին հանդիպելիս սերմնաբջջի խիտինե պատիճը պայթում է և իրականացնում բեղմնավորումը։


== Կառուցվածք ==

Կազմված է՝ գլխիկից, վզիկից և պոչից։ Գլխիկի հիմնական մասը կազմում է կորիզը, որը շրջապատված է բջջապլազմայի բարակ շերտով, որը ծառայում է ձվաբջջի մեջ թափանցելուց։
Վզիկը կազմված է բջջապլազմայից, որը պարունակում է ցիտոսոմ և ԱԵՖ-ի պաշար. դա շարժման ժամանակ էներգիայի աղբյուր է ծառայում։ Վզիկի հետևում տեղավորված է սպերմատոզոիդի շարժման հարմարանքը՝ պոչը, որը հաճախ մեծ երկարության բարակ թելի ձև ունի։
Որոշ կենդանիների մոտ սպերմատոզոիդները լինում են այլ ձևերի. օրինակ՝ կաթնասունների մոտ գլխիկը կլոր է, թռչուններինը՝ երկար և սուր, երկկենցաղներինը՝ պտուտակաձև։ Կան նաև սպերմատոզոիդների ոչ տիպիկ ձևեր՝ աստղաձև, կոնաձև (խեցգետնակերպեր, որոշ որդեր)։
Սպերմատոզոիդը բնորոշ է իր շարժունությամբ և փոքր չափերով, որը բացատրվում է նրանում ներառումների բացակայությամբ։ Մարդու սպերմատոզոիդներն ունեն մոտ 50 միկրոն մեծություն։ Կան և մեծ չափերի հասնող սպերմատոզոիդներ, օրինակ՝ տրիտոնի մոտ հասնում է մոտ 500 միկրոնի։
Տղամարդու մոտ սերմնահեղուկում սեռական ակտից հետո սպերմատոզոիդների թիվը հասնում է մինչև 200.000.000-ի, իսկ կանանց մոտ ամբողջ կյանքի ընթացքում ձվաբջիջների թիվը հանում է ընդամենը 300-600։
Կիսլուխա

Կիսլուխա (ռուս.՝ Кислуха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Օբ աջ ափով՝ 3379 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200001489
Հիդրոլոգիական ուսումնասիրությունների կոդը - 115200148
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Փառուխի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Փառուխ գյուղի պատմության և մշակույթի հուշարձանների ցանկը։ Ցանկում ներառված է ընդամենը 2 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Վոզնեսենսկի գյուղական խորհուրդ (Բուրինսկի շրջան)

Վոզնեսենսկի գյուղական խորհուրդ  (ուկրաիներեն՝ Вознесенська сільська рада), Ուկրաինայի Սումիի մարզի Բուրինսկի շրջանում։
2001 թվականի տվյալներով Վոզնեսենսկի գյուղական խորհրդում բնակվում էր 651 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պոյլա

Պոյլա (ռուս.՝ Пойла), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սետրա գետի ձախ ափին՝ 12 կմ հեռավորության վրա։ Գետի երկարությունը 37 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000025933
Հիդրոլոգիական ուսումնասիրությունների կոդը - 103002593
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(3859) Բորնգեն

(3859) Բորնգեն (անգլ.՝ Borngen), աստերոիդ աստերոիդների հիմնական գոտում։ Հայտնաբերվել է 1987 թվականի մարտի 4-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,196705 ա. մ., առավելագույնը մոտենում է 2,752 ա. մ. հեռավորության վրա և հեռանում 3,6414 ա. մ.։ Արեգակի շուրջ մեկ ամբողջական պտույտ է կատարում 2087,62 երկրային օրվա ընթացքում, իր ուղեծրով շարժվելով միջինում 0,172445 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3859) Բորնգեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (161501-161600)

Աստերոիդների ցանկ (161401-161500)  • Աստերոիդների ցանկ  • Աստերոիդների ցանկ (161601-161700)
 Աստերոիդների ցանկ (161401-161500)  • Աստերոիդների ցանկ  • Աստերոիդների ցանկ (161601-161700)